da en da id da en da da da kk da ceb da da da da da da sv da da da vi de en da da da da da da da da da en fr fr es da da da en de da sv en da da da da da da da da en da da da da da da nn nn
Det enkle liv garneret med second-hand, kreativitet og vitaminer på glas og frost
Ikke mange unge kender et sigtebrød - og det er ikke hos ret mange bagere, det kan købes mere, så her får du lige opskriften på et mega lækkert sigtebrød.
Lun kærnemælken op og rør gær og smør ud i den lune kærnemælk. Kom resten af ingredienserne i og ælt godt. Dejen skal være lidt lind. Sæt dejen til hævning med et klæde over i 30 min. Ælt igen og del dejen i 2 brød, som skal kunne ligge i en bradepande på ca. 25 x 30 cm. Beklæd bradepanden med bagepapir, og læg de 2 brød ved siden af hinanden heri. Prik med en gaffel (ved egentlig ikke hvorfor brødet skal prikkes med en gaffel - men det blev altid gjort i mit barndomshjem - smiley). Pensl brødene med kold kaffe. Stil brødene til hævning igen i 30 min. Stil bradepanden med brødene på risten i ovnen - lidt længere ned end midt i ovnen.
Bages ved 200 grader over-/undervarme i 40 min. Brødene skilles nemt ad med en skarp kniv efter bagning.
Sigtebrød smager altså himmelsk, og så holder brødene sig faktisk friske i 3-4 dage, da der jo slet ikke er vand i.
Mine brød her er bagt af økologisk sigtemel og økologisk kærnemælk - men det er jo op til een selv. Smiley.